b'\n_START_ARTICLE_\nTexas\' flag\n_START_PARAGRAPH_\nTexas\' flag best\xc3\xa5r af et bl\xc3\xa5t vertikalt felt med en bredde som udg\xc3\xb8r en tredjedel af flagets l\xc3\xa6ngde og to lige horisontale felter, det \xc3\xb8verste hvidt og den nederste r\xc3\xb8dt med en l\xc3\xa6ngde af to tredjedele af flagets l\xc3\xa6ngde. Midt i det bl\xc3\xa5 felt st\xc3\xa5r en hvid stjerne med fem spidser. Stjernen, som har en af spidserne pegende opad, er placeret i en imagin\xc3\xa6r cirkel med en diameter som skal v\xc3\xa6re tre fjerdedele af det bl\xc3\xa5 felts bredde. De r\xc3\xb8de og bl\xc3\xa5 farver er de samme som i USA\'s flag. Flaget er i st\xc3\xb8rrelsesforholdet 2:3. _NEWLINE_Flaget er kendt som "Lone Star Flag" og har givet Texas tilnavnet "Lone Star State". Flaget blev introduceret 28. december 1838 i Republikken Texas kongres af senator William H. Wharton. Det blev antaget 24. januar 1839 som Republikken Texas\' nationalflag. Da Texas blev USA\'s 28. delstat 29. december 1845 blev det delstatsflag. _NEWLINE_Farverne i Texas\' flag symboliserer; bl\xc3\xa5 st\xc3\xa5r for loyalitet, hvidt for styrke og r\xc3\xb8dt symboliserer tapperhed._NEWLINE_Texas\' flag ligner Chiles flag ._NEWLINE_Det var i \xc3\xb8vrigt danskeren Charles Zanco (f\xc3\xb8dt og opvokset i Randers, Midtjylland), der tilf\xc3\xb8jede stjernen i Texas\' flag.'